Νικόλαος Ζουμπουλίδης

Ο Νικόλαος Ζουμπουλίδης (1888-1969) ήταν Έλληνας αρχιτέκτονας

Σύντομο Βιογραφικό 

Ο Νικόλαος Ζουμπουλίδης γεννήθηκε στη Σινασό της Καππαδοκίας, μαθήτευσε στο Γυμνάσιο Καισαρείας και το 1908 αποφοιτά από την Αυτοκρατορική Ανωτάτη Σχολή Καλών Τεχνών Κωνσταντινούπολης έχοντας το τίτλο του αρχιτέκτονα. Για σύντομο χρονικό διάστημα εργάζεται στο υπουργείο της Τουρκίας (1908-1910) και ύστερα φεύγει στο Βερολίνο όπου παρακολουθεί μαθήματα στην Technische Hochschule (1910-1912). Εκεί εργάζεται στο γραφείο του αρχιτέκτονα Ludwig Hoffmann (1910-1912), καθώς επίσης και στην Υπηρεσία Σχεδιασμού των Νέων Μουσείων του Βερολίνου (1914).

Στην Ελλάδα έρχεται το 1915, λαμβάνοντας θέση μηχανικού στο Δήμο Βόλου (1915-1917). Από το 1917 έως το 1920 συμμετέχει, ως βοηθός του Αριστείδη Μπαλάνου, στα έργα της Εθνικής Τράπεζας Ελλάδος (ΕΤΕ) και στο Νοσοκομείο 'Ευαγγελισμός'. Το 1920 διορίζεται στη Τεχνική Υπηρεσία της ΕΤΕ, την οποία λίγο αργότερα θα διευθύνει (1927) έχοντας μία παραγωγική θητεία σχεδιάζοντας υποκαταστήματα της ΕΤΕ σε όλη την Ελλάδα. Τέλος, το 1930 λαμβάνει τη θέση του τεχνικού συμβούλου στη Τράπεζα της Ελλάδος.

Το ενδιαφέρον του για τα αρχαία ελληνικά πρότυπα, τον ωθεί να ακολουθήσει τον Άρθουρ Έβανς στις αρχαιολογικές ανασκαφές στη Κρήτη, από τις οποίες επηρεάστηκε εμφανώς. Ενσωμάτωσε διακοσμητικά θέματα της μινωικής τέχνης σε αρκετά έργα του, όπως στη διαμόρφωση της αίθουσας συμβουλίου του κτιρίου της Εθνικής Τράπεζας Ελλάδος επί της οδού Αιόλου, στη διαμόρφωση οροφής κατοικίας στην Ερμούπολη, στη προσωπική του κατοικία και τέλος στην αίθουσα συναλλαγών στο Μέγαρο Χρηματιστηρίου Αθηνών Σοφοκλέους.

Αρχιτεκτονικά Έργα

Στα πλαίσια της θητείας του στην Εθνική Τράπεζα Ελλάδος (ΕΤΕ)

Ο αρχιτεκτονικός εκλεκτικισμός που διέπει τον Ν. Ζουμπουλίδη αποτυπώνεται έντονα στη μελέτη υποκαταστημάτων της ΕΤΕ σε όλη την Ελλάδα. Επίσης κατά την ανέγερση τους, η ΕΤΕ στήριξε έμπρακτα την ελληνική κεραμεική βιοτεχνία του μεσοπολέμου διακοσμώντας κάθε φορά με διαφορετικό τρόπο εσωτερικά και εξωτερικά τα κτίρια.

 1921-1924 Εθνική Τράπεζα της Ελλάδος στην Αριστοτέλους & Ερμού, Θεσσαλονίκη

1923-1926_ Κτίριο αρχείων Εθνικής Τράπεζας επί της οδού Γ' Σεπτεμβρίου 146. Διακόσμηση με κατακόρυφες στήλες πλακιδίων με το έμβλημα της ΕΤΕ και το λογότυπό της σε αρχαϊκή γραφή (έργα της εταιρίας 'Κεραμεικός'), οι οποίες διακόπτονται από μια οριζόντια ζώνη με πλακίδια με μοτίβο απλοποιημένης σπείρας.
1924_ Υποκατάστημα ΕΤΕ Σερρών
1924-25_ Υποκατάστημα ΕΤΕ Λαμίας (σήμερα Μέγαρο Περιφέρειας Στερεάς Ελλάδας)
1930_ Υποκατάστημα ΕΤΕ Φλώρινας και Δράμας. Έντονος αρχιτεκτονικός αρχαϊσμός.
1931_ Υποκατάστημα ΕΤΕ Πρέβεζας
1936_ Υποκατάστημα ΕΤΕ Ναυπλίου. Σε συνεργασία με τον Μ.Κανάκη.

Λοιπά Έργα 

1925_ Οικία Δροσοπούλου, Εκάλη
1925-1927_ Ναός Αγ.Νικολάου, Νέα Σινασός
1928-1936_ Μέγαρο Χρηματιστηρίου Αθηνών Σοφοκλέους. Σε συνεργασία με τους Δ.Φ.Ζούκη και Κ.Φωτόπουλο.
1930-1933_ Σχέδιο Κηπούπολης Φιλοθέης. Δημιουργία με μέριμνα Συναιτερισμού Υπαλλήλων ΕΤΕ)
1933-1938_ Συμμετοχή στη μελέτη του κεντρικού κτιρίου της Τράπεζας Ελλάδος επί της οδού Πανεπιστημίου 21. Σε συνεργασία με τους Δ.Τριποδάκη, Κ.Λάσκαρη, Α.Τζελέπα, Δ.Καραντινό-Φιλιππάκη, Μ.Κανάκη, Κ.Παπαδάκη. Εγκαίνια 4/4/1938 με παρουσία του τότε πρωθυπουργού Ιωάννη Μεταξά. Μετά το 1989, με απόφαση του Υπουργείου Πολιτισμού, χαρακτηρίστηκε ως διατηρητέο μνημείο.
1934_ Μονοκατοικία Ζουμπουλίδη επί της οδού Καποδιστρίου και Βασ.Φρειδερίκης, Φιλοθέη. Χαρακτηριστική η αυτούσια παράθεση βαθυκόκκινων κολονών μινωικού ρυθμού στους εξώστες.
1934_ Επέκταση ξενοδοχείου King George επί της Πλατείας Συντάγματος, Αθήνα. Σε συνεργασία με τον πολιτικό μηχανικό Δ.Καλκάνη.
1937_ Ναός Αγ.Αναργύρων, Άγιοι Ανάργυροι
 1936_Δημοτικό Σχολείο, Αυλώνας Αττικής
1937_ Oικία και Μουσείο Λουκίας Ζυγομαλά, Αυλώνας Αττικής
 1938_ Ναός Αγίων Αντωνίου και Ανδρέου, Αυλώνας Αττικής
1959_ Πολυκατοικία Βασ.Σοφίας, Αθήνα
1965_ Ναός Αγ.Φιλοθέης, Φιλοθέη

Παραπομπές

Πηγές 

Ελένη Φεσσά-Εμμανουήλ, 'Ελληνική Αρχιτεκτονική Εταιρία: Αρχιτέκτονες του 20ού αιώνα Μέλη της εταιρείας: Αρχιτέκτονες - μηχανικοί διπλωματούχοι των ετών 1905-1933: Περίοδος πρώτη' (Εκδόσεις Ποταμός 2009)
Λίλα Θεοδωρίδου-Σωτηρίου, Κεραμικός διάκοσμος στα κτίρια της Εθνικής Τράπεζας κατά το ΜεσοπόλεμοΛίλα Θεοδωρίδου-Σωτηρίου Το χρονικό της κατασκευής της Εθνικής Τράπεζας στη Πλατεία Ελευθερίας Σερρών'(Β’ Διεθνές Επιστημονικό Συνέδριο: 'Οι Σέρρες και η περιοχή τους. Από την Οθωμανική Κατάκτηση μέχρι τη Σύγχρονη Εποχή' Σέρρες 6-9 Απριλίου 2006
Λίλα Θεοδωρίδου-Σωτηρίου, 18-21/5/2006 Το χρονικό ανέγερσης της Εθνικής Τράπεζας Δράμας' (Ανακοίνωση στην Ε’ Επιστημονική Συνάντηση Δράμας:'Η Δράμα και η περιοχή της–Ιστορία και πολιτισμόςΒασιλική Πλιάτσικα, Θανάσης Θ.Σωτηρίου, Μινωικές επιδράσεις στο έργο του αρχιτέκτονα Ν.Ζουμπουλίδη'(11ο Διεθνές Κρητολογικό Συνέδριο)
Ιστορικό Αρχείο Εθνικής Τράπεζας Ελλάδος, https://web.archive.org/web/20120902022114/http://ha.nbg.gr/building.html]Αρχείο Τράπεζας Ελλάδος https://web.archive.org/web/20130116154210/http://www.bankofgreece.gr/Pages/el/Bank/History/building.aspx ''

Έλληνες αρχιτέκτονες
Καππαδόκες Έλληνες